b"\n_START_ARTICLE_\nLeaf fat\n_START_SECTION_\nBiografija\n_START_PARAGRAPH_\nSkupina je bila ustanovljena julija 2001. Za\xc4\x8deli so kot srednje\xc5\xa1olski punk rock band. Po nekaj menjavah \xc4\x8dlanov so februarja 2002 oblikovali trenutno zasedbo in v njej prvi\xc4\x8d nastopili aprila istega leta._NEWLINE_Na za\xc4\x8detku so ustvarjali punk rock, kasneje pa so se usmerili proti zvrsti screamo, kar je evidentno na njihovem prvencu Underworld kingdom, ki je \xc5\xbeanrsko torej v grobem punk-rock/screamo. Vseeno je Leaf-fat \xc5\xbeanrsko te\xc5\xbeko ozna\xc4\x8diti, saj je glasba kljub vsemu precej raznolika._NEWLINE_\xc5\xa0ir\xc5\xa1i publiki so se predstavili z videospotom za\xc2\xa0\xc2\xbbWinter song\xc2\xab\xc2\xa0konec leta 2004, \xc4\x8demur je sledil izid prvenca Underworld kingdom v letu 2005. Mednarodne razse\xc5\xbenosti so bili dele\xc5\xbeni, ko so maja 2005 med 92 skupinami na evropskem festivalu Newcomer v Gradcu zasedli drugo mesto. To in drugi uspehi so jim zagotovili mesto na odru z mednarodno priznanimi skupinami, kot so Soulfly, Mad Caddies, The Real McKenzies\xe2\x80\xa6_NEWLINE_Podjetje Elan je uporabilo njihovo glasbo za svoj promo DVD, podobno na\xc4\x8drtujejo v produkcijski ekipi iz Kalifornije DPC Films; album Underworld kingodm je bil na radiu \xc5\xa0tudent izglasovan med prvih 10 leta 2005; na evropskem punk portalu europunk.net pa so bili izglasovani za band meseca marca 2006.\n_START_SECTION_\nGlasba\n_START_PARAGRAPH_\nNa za\xc4\x8detku je skupina Leaf-fat poigravala bolj punk rock oz. pop punk glasbo v stilu skupine Blink-182. Vse to se je spremenilo po nastanku kon\xc4\x8dne zasedbe, ko sta se priklju\xc4\x8dila novi basist Miha M in pevec Robi (prej je pel Matej). Pravzaprav je iz prvega obdobja ostal le \xc5\xa1e komad Concealed. Za\xc4\x8deli so s koncerti doma in v tujini, si nabirali izku\xc5\xa1nje in razvijali svojo glasbo. Pomembna to\xc4\x8dka na njihovi poti je bil koncert v Vara\xc5\xbedinu. Tam jih je \xc4\x8dlan skupine Seeker's Planet seznanil z emo bendi kot so Finch in The Used. Za tem se je njihova glasba ponovno za\xc4\x8dela nekoliko spreminjati. punk rock pome\xc5\xa1an z emom, post-punk, crosspunk..."